Prečišćeni tekst Odluke o utvrđivanju etalona grba Crne Gore obuhvata sljedeće propise:
1. Odluka o utvrđivanju etalona grba Crne Gore ("Službeni list Republike Crne Gore", br. 058/04 od 17.09.2004),
2. Odluka o izmjeni i dopuni Odluke o utvrđivanju etalona grba Crne Gore ("Službeni list Crne Gore", br. 033/08 od 27.05.2008), u kojima je naznačen njihov dan stupanja na snagu.
ODLUKA
O UTVRĐIVANJU ETALONA GRBA CRNE GORE
("Službeni list Republike Crne Gore", br. 058/04 od 17.09.2004, Službeni list Crne Gore", br. 033/08 od 27.05.2008)
Član 1
Etalon grba Crne Gore (u daljem tekstu: Grb) čine:
   1) predstava Grba u boji;
   2) linearni crtež Grba;
   3) crno-bijela površinska predstava Grba.

1) Predstava Grba u boji

2) Linearni crtež Grba

3) Crno-bijela površinska predstava Grba
Član 2
Boje na Grbu su iz CMYK standarda i imaju sljedeće vrijednosti:
   - plava C = 100, M = 60, Y = 20, K = 0;
   - crvena C = 0, M = 100, Y = 100, K = 0;
   - zelena C = 70, M = 30, Y = 100, K = 0;
   - zlatna (svijetla) C = 10, M = 30, Y = 90, K = 0;
   - zlatna (tamna) C = 10, M = 65, Y = 100, K = 0.
Član 3
Grafički standardi prikazivanja Grba, pored etalona Grba, su:
   1) predstava Grba sa heraldičkom šrafurom;
   2) polutonska predstava Grba;
   3) crno-bijela površinska predstava Grba u negativu;
   4) konstrukcija Grba.

1) Predstava Grba sa heraldičkom šrafurom

2) Polutonska predstava Grba

3) Crno-bijela površinska predstava Grba u negativu

4) Konstrukcija Grba
Član 4
Polutonsku predstavu Grba čine sljedeće vrijednosti:
   - kontura 70%;
   - jezici, šar, pozadina lava 40%;
   - tlo ispod lava 30%;
   - ostalo 20%.
Član 5
Boja osnove Grba je iz CMYK standarda i ima vrijednost: C=0, M=100, Y=100, K=0.
Član 6
Izvornik etalona Grba sa grafičkim standardima za njegovo prikazivanje ovjereni su potpisom predsjednika Vlade Crne Gore i pečatom Vlade.
Član 7
Grb se izrađuje na osnovu etalona Grba i grafičkih standarda utvrđenih ovom odlukom.
Član 8
Grb, zavisno od namjene, može se izrađivati u svim tehnikama, uz poštovanje etalona Grba i grafičkih standarda utvrđenih ovom odlukom.
Ako se, u slučaju obavezne upotrebe Grba, na podlozi od određenog materijala (polikarbonat i dr.) ne može ostvariti jasna i kvalitetna aplikacija predstave Grba u boji, aplikacija Grba se može izvršiti kombinovanjem predstave Grba u boji i linearnog crteža Grba.
Član 9
Stupanjem na snagu ove odluke prestaje da važi Odluka o utvrđivanju etalona (izvornika) grba Republike Crne Gore ("Sl. list RCG", broj 19/94).
Član 10
Ova odluka stupa na snagu osmog dana od dana objavljivanja u "Službenom listu Crne Gore".